CELEX: 31991R1603
Language: el
Date: 1991-06-10 00:00:00
Title: Κανονισμός (ΕΟΚ) αριθ. 1603/91 του Συμβουλίου της 10ης Ιουνίου 1991 που τροποποιεί, όσον αφορά τις ποιοτικές προδιαγραφές, τον κανονισμό (ΕΟΚ) αριθ. 1035/72 περί κοινής οργανώσεως της αγοράς στον τομέα των οπωροκηπευτικών

Avis juridique important

|

31991R1603

Κανονισμός (ΕΟΚ) αριθ. 1603/91 του Συμβουλίου της 10ης Ιουνίου 1991 που τροποποιεί, όσον αφορά τις ποιοτικές προδιαγραφές, τον κανονισμό (ΕΟΚ) αριθ. 1035/72 περί κοινής οργανώσεως της αγοράς στον τομέα των οπωροκηπευτικών  

Επίσημη Εφημερίδα αριθ. L 149 της 14/06/1991 σ. 0012 - 0012 Φινλανδική ειδική έκδοση: Κεφάλαιο 3 τόμος 37 σ. 0253  Σουηδική ειδική έκδοση: Κεφάλαιο 3 τόμος 37 σ. 0253 

ΚΑΝΟΝΙΣΜΟΣ ( ΕΟΚ ) αριθ . 1603/91 ΤΟΥ ΣΥΜΒΟΥΛΙΟΥ  της 10ης Ιουνίου 1991  που τροποποιεί, όσον αφορά τις ποιοτικές προδιαγραφές, τον κανονισμό ( ΕΟΚ ) αριθ . 1035/72 περί κοινής οργανώσεως της αγοράς στον τομέα των οπωροκηπευτικώνΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής ( 1 ),  τη γνώμη του Ευρωπαϊκού Κοινοβουλίου ( 2 ),  Εκτιμώντας ότι ο κανονισμός ( ΕΟΚ ) αριθ . 1035/72 ( 3), όπως τροποποιήθηκε τελευταία από τον κανονισμό ( ΕΟΚ ) αριθ . 1193/90 ( 4 ), προβλέπει στο άρθρο 7 τους κανόνες για τη σήμανση των οπωροκηπευτικών που υπάγονται στις κοινές ποιοτικές προδιαγραφές και  προσφέρονται στη λιανική πώληση - ότι η πρόσφατη εξέλιξη του εμπορίου των οπωροκηπευτικών είχε ως αποτέλεσμα να αποκτήσουν αυξημένη σπουδαιότητα τα προσυσκευασμένα προϊόντα - ότι, για να εξασφαλιστεί ικανοποιητική πληροφόρηση των καταναλωτών και  εναρμόνιση με την οδηγία 79/112/ΕΟΚ του Συμβουλίου της 18ης Δεκεμβρίου 1978 περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη  διαφήμισή τους ( 5 ), όπως τροποποιήθηκε τελευταία από την οδηγία 91/72/ΕΟΚ της Επιτροπής ( 6 ), είναι απαραίτητο να προβλεφθεί, για τα εν λόγω προϊόντα, η ένδειξη του καθαρού βάρους - ότι, ωστόσο, η υποχρέωση αυτή δεν δικαιολογείται στην περίπτωση προϊόντων  τα οποία κανονικά πωλούνται με το κομμάτι,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στο άρθρο 7 του κανονισμού ( ΕΟΚ ) αριθ. 1035/72, το ακόλουθο κείμενο παρεμβάλλεται ως δεύτερο εδάφιο :  "Για τα προϊόντα που προσφέρονται προσυσκευασμένα, κατά την έννοια της οδηγίας 79/112/ΕΟΚ, εκτός από όλες τις άλλες ενδείξεις που προβλέπονται στις κοινές ποιοτικές προδιαγραφές, πρέπει να αναφέρεται και το καθαρό βάρος . Ωστόσο, για τα προϊόντα τα οποία  κανονικά πωλούνται με το κομμάτι, η υποχρέωση ένδειξης του καθαρού βάρους δεν ισχύει, εάν ο αριθμός των κομματιών είναι σαφώς ορατός και μπορούν να μετρηθούν με ευκολία χωρίς να ανοιχθεί η συσκευασία, ή, ειδάλλως, εάν ο αριθμός τους αναγράφεται στην  επισήμανση ."  Άρθρο 2  Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Λουξεμβούργο, 10 Ιουνίου 1991 . Για το Συμβούλιο  Ο Πρόεδρος  J.-C . JUNCKER  ( 1 ) ΕΕ αριθ . C 255 της 10 . 10 . 1990, σ . 3 . ( 2 ) ΕΕ αριθ . C 106 της 22 . 4 . 1991, σ . 52 . ( 3 ) ΕΕ αριθ . L 118 της 20 . 5 . 1972, σ . 1 . ( 4 ) ΕΕ αριθ . L 119 της 11 . 5 . 1990, σ . 43. ( 5 ) ΕΕ αριθ . L 33 της 8 . 2 . 1979, σ . 1 . ( 6 ) ΕΕ αριθ . L 42 της 15 . 2 .  1991, σ . 27 .